
  Nr.27/187/23  mai 2007         
RAPORT  comun

asupra propunerii legislative pentru completarea Ordonanţei Guvernului nr.2/2006 privind reglementarea drepturilor salariale şi a altor drepturi ale funcţionarilor publici 


1. Cu adresa nr.Pl-x 292 din 23 aprilie 2007, Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială au fost sesizate în vederea dezbaterii în fond, cu propunerea legislativă pentru completarea Ordonanţei Guvernului nr.2/2006 privind reglementarea drepturilor salariale şi a altor drepturi ale funcţionarilor publici.



La întocmirea Raportului s-au avut în vedere: 

- avizul  negativ al Consiliului Legislativ nr.1591 din 27.11.2006;


- avizul  negativ al Comisiei juridice, de disciplină şi imunităţi nr.Pl.-x 292 din 7.05.2007;



- punctul de vedere al Guvernului nr.16 din 14.01.2007.



Guvernul nu susţine adoptarea acestei iniţiative legislative.


Propunerea legislativă a fost dezbătută şi avizată în fond, în procedură obişnuită, în şedinţele din 15 mai 2007, respectiv 21 mai 2007. 



Propunerea legislativă are ca obiect de reglementare completarea cu art.351 a Ordonanţei Guvernului nr.2/2006 privind reglementarea drepturilor salariale şi a altor drepturi ale funcţionarilor publici, pe anul 2006, în sensul ca funcţionarilor publici care ocupă funcţii de conducere să li se transforme în mod corespunzător propriul post, cu respectarea condiţiei de vechime în funcţia publică prevăzută de lege, la care se adaugă indemnizaţia de conducere.  


Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială propun Plenului Camerei Deputaţilor, respingerea  acestei iniţiative legislative, deoarece prin Legea nr.417/2006 pentru aprobarea Ordonanţei Guvernului nr.2/2006, după art.35 a fost introdus un nou articol, art.351 , cu următorul conţinut: 

 „(1) Prevederile art.35 se aplică şi în cazul funcţionarilor publici numiţi, de la intrarea în vigoare a Legii nr.188/1999 până în anul 2006, într-o funcţie publică de director general sau într-o altă funcţie publică de conducere, pentru funcţia publică de execuţie care stă la baza stabilirii salariului funcţiei de conducere, transformându-se în mod corespunzător poziţia respectivă din statul de personal.

     (2) Persoanele promovate în condiţiile alin.(1) vor fi încadrate la nivelul treptei 1 de salarizare.” 

               
Faţă de cele precizate, propunerea legislativă a rămas fără obiect.


2. Propunerea legislativă face parte din categoria legilor ordinare.


3. La lucrările Comisiei pentru administraţie publică, amenajarea teritoriului şi echilibru ecologic au fost prezenţi un număr de 26 de deputaţi, din totalul de 29 membri ai Comisiei şi un număr de 17 deputaţi din totalul de 19   membri ai Comisiei pentru muncă şi protecţie socială. 



Raportul Comisiilor a fost adoptat cu unanimitate de voturi. 



4. Propunerea legislativă a fost respinsă de Senat în şedinţa din 17 aprilie 2007.



5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor. 



Comisiile au propus respingerea propunerii legislative.

